Source: http://docplayer.hu/18674677-Hirado-extra-2013-februar-5-az-ev-adotanacsado-es-transzferar-tanacsado-cege-europaban-az-ev-adotanacsado-cege-kozep-europaban.html
Timestamp: 2019-09-20 18:46:31+00:00

Document:
HírAdó Extra február 5. Az Év Adótanácsadó és Transzferár-tanácsadó Cége Európában Az Év Adótanácsadó Cége Közép-Európában - PDF
HírAdó Extra február 5. Az Év Adótanácsadó és Transzferár-tanácsadó Cége Európában Az Év Adótanácsadó Cége Közép-Európában
Download "HírAdó Extra. 2013. február 5. Az Év Adótanácsadó és Transzferár-tanácsadó Cége Európában Az Év Adótanácsadó Cége Közép-Európában"
1 Az Év Adótanácsadó és Transzferár-tanácsadó Cége Európában Az Év Adótanácsadó Cége Közép-Európában International Tax Review European Tax Awards 2013 HírAdó Extra február 5.
2 HírAdó Extra Az alábbiakban összegyűjtöttük az elmúlt hónap és a következő hetek jelentősebb jogszabályváltozásai által generált feladatokat, potenciális problémaköröket. Bármelyik témával kapcsolatban örömmel állunk rendelkezésre az Önök cégét érintő speciális kérdések megvitatása céljából. Szolgáltatásnyújtás kapcsán átterhelt adó(k) áfakezelése Az Európai Unió Bíróságának ítélete a C 618/11., C 637/11. és C 659/11. sz. egyesített ügyekben A Bíróság a hivatkozott egyesített ügyekben egy adott szolgáltatásnyújtás vonatkozásában felmerülő adókötelezettség megrendelőre történő áthárítása kapcsán azt vizsgálta, hogy az áthárított adó összege a szolgáltatás után fizetendő áfa alapjába bele tartozik-e. Az ítélet alapján javasolt lehet felülvizsgálni az ilyen esetekben követett áfakezelési gyakorlatot és megvizsgálni, hogy az érintett átterhelt adók a szolgáltatást terhelő áfa alapját képezik-e. Az ügy részleteit az alábbiakban ismertetjük. A portugál bíróság azzal a kérdéssel fordult az Európai Unió Bíróságához, hogy az előtte folyamatban lévő eljárásban vizsgált reklámsugárzási adó a hozzáadottérték-adó, vagyis az áfa alapját képezi-e. Az alapeljárásban egy portugál tv társaság (TVI) kereskedelmi reklámsugárzási szolgáltatást nyújtott partnerei számára. A portugál jog szerint a reklám sugárzását külön adó terheli (reklámsugárzási adó). Az adó alapja az ellenérték 4%-a. Az adó alanya a reklámszolgáltatás igénybe vevője. Az adót a szolgáltatás nyújtójának kell beszedni az igénybevevőtől és befizetni az Adóhatóság részére (az adó alanya és az adófizetésre kötelezett elválik egymástól). Ennek megfelelően a TVI a reklámsugárzási szolgáltatások ellenértéke mellett a reklámsugárzási adó összegét is számlázta partnerei számára. A TVI álláspontja szerint a szolgáltatása áfa alapjába nem kell beszámítani a reklámsugárzási adót. A reklámsugárzási adót ugyanis a vevő nevében és javára fizeti, és a könyvelésében átmenő tételként szerepelteti. A reklámsugárzási adó nem az általa nyújtott szolgáltatás ellenértéke, és ezen adó nincs közvetlen kapcsolatban a szolgáltatásnyújtással. A TVI érvelése szerint a reklámsugárzási adó alanya a szolgáltatás igénybe vevője, a TVI az adó összegét kizárólag beszedi és megfizeti az Adóhatóságnak. A TVI kérelmet nyújtott be a portugál Adóhatósághoz, amelyben a reklámsugárzási adó összegén megfizetett áfát visszaigényelte. Az Adóhatóság a kérelmet elutasította, amely ezt követően a portugál bírósághoz került. A portugál bíróság az ügy eldöntése előtt az Európai Unió Bíróságához fordult iránymutatásért. Az Európai Unió Bírósága a kérdés eldöntésekor azt vizsgálta, hogy a reklámsugárzási adó a TVI szolgáltatásnyújtásával közvetlen kapcsolatban van-e. A Bíróság ítéletében megállapította, hogy az áfa- és a reklámsugárzásiadó-kötelezettséget ugyanaz az esemény keletkezteti (megegyezik az adóköteles tényállás). Mindkét adó esetében akkor keletkezik ugyanis kötelezettség, amikor a szolgáltatást nyújtják, és csak akkor keletkezik, ha ilyen szolgáltatást nyújtanak. Az Európai Unió Bírósága második lépésben azt vizsgálta, hogy a TVI a reklámsugárzási adót kinek a nevében és javára fizeti meg. 1
3 A Bíróság értelmezése szerint a TVI akkor is kötelezett az adó megfizetésére, ha számára a vevők ezt soha nem térítik meg. Továbbá, a szolgáltatás igénybevevői soha nem lépnek közvetlen kapcsolatba a portugál hatóságokkal. Ezen jellemzők alapján a Bíróság azt a következtetést vonta le, hogy a TVI az adót valójában saját nevében és javára fizeti meg. A fentiek alapján a Bíróság úgy határozott, hogy a portugál reklámsugárzási adót be kell számítani a reklámsugárzási szolgáltatások után fizetendő áfa alapjába. Felhívjuk ügyfeleink figyelmét, hogy az Európai Unió Bíróságának a fenti ügyben hozott ítélete alapján javasolt felülvizsgálni az egyes adók átterhelése kapcsán követett áfakezelési gyakorlatot és megvizsgálni, hogy az érintett adók az áfa alapját képezik-e. A Kúria ítélete az ingyenes termékátadások áfakötelezettségével kapcsolatban A Kúria az adott tényállás alapján arra a következtetésre jutott, hogy áfakötelezettség nem keletkezett az átadás kapcsán. Indokolása alapján áfakötelezettség ingyenes átadások esetén akkor keletkezik, ha az adóalany vállalkozásából személyes vagy alkalmazottai szükségletei kielégítése végett von ki terméket. Egyéb termékátadások nem vonhatók áfakötelezettség körébe. Természetesen az ítélet pontos tartalma fogja a Kúria álláspontját megvilágítani, ezért bármilyen következtetést az ítélet közzététele után lehet majd levonni. Mindazonáltal az Adóhatóság jelenlegi gyakorlata alapján, egyes esetekben, az átadás céljától függetlenül adóköteles termékértékesítési tényállás valósulhat meg. Ennek megfelelően az ítélet hatással lehet a jelenlegi gyakorlatra, éppen ezért az ítélet megjelenéséről tájékoztatni fogjuk Ügyfeleinket. A közelmúltban megjelent sajtóközlemény alapján, a Kúria ítéletet hozott egy ingyenes termékátadások áfakötelezettségével kapcsolatos ügyben, kimondva azt, hogy áfakötelezettség nem keletkezett az átadások kapcsán. Az ítéletnek jelentős hatása lehet a jelenlegi gyakorlatra. Az ügyben irányadó tényállás alapján a felperes az általa épített lakóparkhoz kapcsolódóan kiépített utakat és közművet térítésmentesen adta át az érintett önkormányzatnak. A termékátadás után áfát számított fel. A felperesnél folytatott ellenőrzés során az Adóhatóság az ügylet áfaelszámolásával kapcsolatban megállapítást nem tett. A felperes kifogásolta, hogy a revízió elmulasztotta feltárni a javára fennálló adókülönbözetet, mivel álláspontja szerint az általa ingyenesen átadott eszközök után áfafizetési kötelezettsége nem keletkezett. Az ügy a jogorvoslati eljárások következtében a Kúriához került. 2

References: Bíróság 
 bíróság 
 bíróság 
 Bíróság 
 Bíróság 
 Bíróság 
 Bíróság 
 Kúria 
 Kúria 
 Kúria 
 Kúria